नेपिडा , 24 आगस्ट : म्यानमारयाव थानाय रहिंग्या मुसलमानफोरनि गामियाव करना भाइरासनि खैफोदआ साग्लोबसारदों । बेवहाय दासिमाव माखासे मामलाखौ थिसन्नाय जाखांबाय । रखाइन राइज्योनि सितावे सहर आरो बेनि खाथि खालानि सा 130.000 रहिंग्याफोरा केम्पयाव थादों । जुदि करना इनफेक्सनया बाङोब्ला रोजा सुबुंफोर थानायनि जाहोनाव बिसोरखौ सामलायनो हागोना गोब्राब जागोन । सहरयाव थांनाय सप्ताहयाव 48 मामलाखौ थिसन्नाय जादोंमोन , जाय म्यानमारयाव दासिमाव 400 मामलाफोरनि गेजेराव 10 जौखोन्दो बांसिन । बेखौ नोजोर होनानै सरकारा कार्फिउ लागायदों आरो गासिबो स्कुलफोरखौ बन्द खालामबाय । 
म्यानमार : रहिंग्या मुसलमानफोरनि केम्पयाव करना भाइरासया गोसारदों